การกินยาคุม ควรกินก่อนหรือหลังมีเพศสัมพันธ์คะ แล้วถ้ามีเพศสัมพันธ์แค่ครั้งเดียวต้องกินตลอดไปเลยรึเปล่าคะ
สวัสดีค่ะ หากเพิ่งมีเพศสัมพันธ์ไป ควรทานยาคุมฉุกเฉิน โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุดในการป้องกันการตั้งครรภ์ แต่ไม่ควรเกิน 72 ชั่วโมงสำหรับยาคุมกำเนิดแบบแผงชนิด 21 หรือ 28 เม็ดนั้น การทานหลังจากที่มีเพศสัมพันธ์ จะไม่สามารถช่วยป้องกันการตั้งครรภ์ได้ ต้องทานต่อเนื่องอย่างน้อย 7 วันก่อน ยาคุมจึงจะออกฤทธิ์ในการป้องกันการตั้งครรภ์ได้หากนานๆ ครั้งจึงจะมีเพศสัมพันธ์ เช่น 2-3 เดือนครั้ง อาจใช้วิธีคุมกำเนิดด้วยการใช้ถุงยางอนามัย ซึ่งจะช่วยป้องกันการตั้งครรภ์ได้ประมาณ 82%-98% ซึ่งดีกว่าการทานยาคุมฉุกเฉิน ที่จะช่วยป้องกันได้ประมาณ 58%-95% แต่หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ทั้งนี้ การคุมกำเนิดเหล่านี้ ไม่จำเป็นต้องทานหรือฉีดไปตลอด เมื่อจะหยุดการคุมกำเนิด ก็สามารถหยุดได้เลยค่ะ